Levi Ackerman

* Anime
* Manga

* 854
* 850
* c. 829

* 857
* 854
* 850
* c. 829

En **Levi Ackerman** (リヴァイ・アッカーマン, *Rivai Akkāman*?), anomenat també **Capità Levi** (リヴァイ兵長, *Rivai Heichō*?), és el cap de l'Esquadró d'Operacions Especials del Cos d'Exploració i és conegut com «el soldat més fort de la humanitat». És un dels últims membres del Clan Ackerman.

## Aparença

    Levi és una persona de baixa estatura i és prim però flexible, de manera que té un avantatge en el moment d'utilitzar l'Equip de Maniobres Tridimensionals, i li permet tenir més rapidesa i agilitat. Té el cabell negre, curt i llis, i manté rapades les temples i la nuca (igual que molts altres personatges masculins). Té els ulls petits, felins i de color gris. Es caracteritza per la seva permanent expressió escèptica, que sembla ser inalterable.

Habitualment va vestit amb l'uniforme estàndard militar, que en les expedicions es porta a sota la capa verda del Cos d'Exploració. És molt característic del personatge el mocador que duu habitualment al coll, fins i tot quan vesteix l'uniforme militar. Quan es va veure en l'obligació de fer repòs a causa de la seva lesió al turmell, vestia amb roba negra i una corbata. També utilitza roba casual, que consisteix en una camisa verda i uns texans.

El Capità Levi va perdre l'ull dret i tres dits de la mà esquerra després de rebre l'explosió provocada pel Zeke Jaeger amb una Llança Llampec que el mateix Levi li havia lligat al coll. L'incident també li va deixar una cicatriu que va des de la barbeta fins al front de la part dreta del rostre.

A l'epíleg de la història, tres anys després del Retronar, Levi vesteix un vestit formal amb sabates de cuir. Utilitza una cadira de rodes ja que va quedar paralític després de l'última batalla contra Eren Jaeger.

## Personalitat

El Capità Levi és una persona seriosa, de caràcter ferm i idees clares. Sent un gran respecte per la disciplina i té un enorme potencial per liderar grups, ja que les seves ordres sempre són clares i precises, sense que ningú s'atreveixi a qüestionar la seva autoritat. En la versió original parla un japonès "dur", i no respecta els registres formals, fet que demostra que tot i respectar les cadenes de comandament i l'ordre jeràrquic del cos militar, no comparteix els registres i costums de l'estament. Té un sentit de l'humor insultant, vulgar i fosc. Alhora, també sol parlar de forma rude i insultant. La seva obediència es limita als individus a qui respecta, sobretot al comandant Erwin Smith, i no té cap problema en demostrar obertament el seu menyspreu a la gent de fora d'aquest cercle. De fet, tan sols utilitza el registre formal amb to humorístic i irònic.

És una persona de poques paraules i distant. No acostuma a demostrar les seves emocions, així que dona una imatge de fredor. Tot i això, no vol dir que no senti res. El personatge és sensible i empàtic i té un fort sentit de la moralitat. Es preocupa pels seus camarades, sobretot els militars que estan sota les seves ordres, i aquelles persones en qui ha dipositat la seva confiança. Procura fer tot el possible per protegir-les, ja que allò que més valora el capità Levi Ackerman són les vides humanes. Això es mostra especialment quan es revela que tots els Titans havien estat en realitat persones humanes. El pensament que ha estat matant humans sense saber-ho afecta fortament el Capità. També odia que es produeixin víctimes innecessàries, i demana als seus subordinats que utilitzin la raó per evitar errors que puguin costar-los les seves vides.